Document ID: /roh_data/filtered/fineweb-2-filterrobots_roh.jsonl.gz/61398

Nov campiun olimpic da la cursa da velos daventa Richard Carapaz da l'Ecuador. En la cursa olimpica sur 234 kilometers ha el gì in avantatg da radund ina minuta sin il segund plazzà. Carapaz ha schon gudagnà il Tour de Suisse da quest onn ed il Giro d’Italia dal 2019.
Dal quartet svizzer – Marc Hirschi, Gino Mäder, Michael Schär und Stefan Küng – n'ha nagin pudì cumbatter per ina medaglia a la fin da la cursa. Marc Hirschi aveva a la fin in retard da passa sis minutas sin Carapaz. Hirschi è daventà 25avel. Schär è daventà 31avel, Küng 40avel e Mäder sa tschenta sin plaz 74.
Fotofinish per plaz dus
Sin il segund plaz sa tschenta il Belgiais Wout van Aert, avant il Sloven Tadej Pogaca. La decisiun è crodada en il fotofinish.